Motorcycle Home Motorcycle OEM Parts 2017 NINJA ZX-10R OEM Parts Steering Damper
2017 Kawasaki NINJA ZX-10R Steering Damper
motorcycle OEM Kawasaki NINJA ZX-10R 2017 Steering Damper Eilande in die Oranjerivier - Wikipedia
Die eilandjies in die Oranjerivier word hier gegee ongeveer in die volgorde stroomopwaarts, dus van die mond van die rivier tot by sy oorsprong.
Eilande in die mond van die OranjerivierWysig
Green Island: Die eiland lê by 28° 36′ 48.9″ suid en 16° 27′ 50″ oos. Dit het ‘n hoogte van 4 meter.
Long Island: Dit is by 28° 35′ 25″ suid en 16° 27′ 39″ oos en sy hoogste punt is 5m bo seevlak.
Sand Island: Dit is by 28° 34′ 28″ suid en 16° 28′ 16″ oos.
Hierdie eilande staan slegs bekend onder die Engelse name. Die riviermond val onder die Ramsar-konvensie.
Eilande tussen die mond en Vioolsdrif/NoordoewerWysig
Grootpenseiland: 28° 13′ 44″ suid en 17° 19′ 50.5″ oos. Die eiland lê in Namibië, noord van Kwaap, noordoos van Ghaapkloof en noordwes van Gamkabmond en bereik ‘n hoogte van 106m. Voorheen was hier ‘n buitepos van die polisie. Blykbaar het die eiland die vorm van die grootpens van ‘n dier.
Klipneuseiland: 28° 25′ 52.8″ suid en 17° 23′ 12.2″ oos. Die eiland is suid van Klipneus en noordoos van Gorgan’s Head en The Seven Sisters. Dit het ‘n hoogte van 117m.
Eilande tussen Vioolsdrif en OnseepkansWysig
Marteneiland: 28° 51′ 1.5″ suid en 18° 40′ 36.8″ oos. Dit lê wes van Krapohleiland, noord van Leval, Hantspiek en Elsberg. Dit is 240m hoog.
Krapohleiland: 28° 50′ 18.8″ suid en 18° 43′ 37″ oos. Die eiland is oos van Marteneiland, noordwes van Rooiberg en noordoos van Levaillantspiek. Dit bereik ‘n hoogte van 244m.
J.H.C. Krapohl was staatslandmeter in Namakwaland. Sy vrou se nooiensvan was Marten. Hy het in 1890 die name aan die eilande gegee.
Eilande tussen Onseepkans en die 20°-oosterlengtelynWysig
Rock Island: 28° 32′ 37.7″ suid en 19° 32′ 48″ oos. Dit lê noordwes van Raman se Kop en wes van Spieëlkop. Dit is 416m hoog.
Eilande tussen die 20°-oosterlengtelyn en KakamasWysig
Let wel: ongeveer in die volgorde wes na oos.
Watervaleiland: 28° 34′ 41″ suid en 29° 18′ 51″ oos en 614m hoog
Tierhokeiland: 28° 35′ 24.8″ suid en 20° 18′ 55.3″ oos en 614m hoog
Lenhoff se Eiland: 28° 35′ 3.66″ suid en 20° 20′ 15.46″ oos en 623m hoog
Renosterkopeiland: noordwes van Renosterkop en wes van Zwaar Draai. Die eiland is 634m hoog.
Middeleiland: 28° 41′ 59.58″ suid en 20° 30′ 21.86″ oos.
Paardeneiland (soms Perde-eiland): by Marchand, 28° 42′ 12″ suid en 20° 30′ 23″ oos
Korra-eiland: by Marchand, noordoos van Klaaseiland en Oseiland en suidoos van die Augrabieswaterval
Witkopeiland: 28° 42′ 54″ suid en 20° 31′ 19″ oos, suidoos van Kelkaries-, Paarden- en Middeleilande. Dit is 646m hoog.
Klaaseiland: Dit lê oos van Oseiland, suidwes van Korra-eiland, en suid van die Augrabieswaterval en is 626m hoog.
Groot Vaalkopeiland: Dit is noordwes van Klein Vaalkopeiland en noordoos van Witklipeiland en bereik ‘n hoogte van 634m
Klein Vaalkopeiland: Dit lê suidoos van Groot Vaalkopeiland en oos van Witklipeiland en is 632m hoog.
Witklipeiland: Dit is suidoos van die Augrabieswaterval, suidwes van Groot Vaalkopeiland en wes van Klein Vaalkopeiland.
Eilande tussen Kakamas en KeimoesWysig
Drifeiland: 28° 44′ 51″ suid en 20° 33′ 50″ oos
Neuseiland: 673m hoog
Klipeiland: 28° 46′ 28.765″ suid en 20° 46′ 17.76″ oos en 677m hoog
Perde-eiland: noord van Vuurkop en noordwes van Koekoeb (dus nie die Perde-eiland by Marchand nie)
Klipeiland (dit is ‘n ander eiland as hierbo genoem): 28° 45′ 36.72″ en 20° 49′ 56.5″ oos, suidwes van Fostereiland, wes van Elimeiland en 690m hoog
Fostereiland: wes van Elimeiland, suidwes van Ram- en Onderste Komseilande en 695m hoog
Elimeiland: suid van Rameiland en Onderste Komseilande, oos van Fostereiland en 699m hoog
Rameiland: 28° 44′ 16″ suid en 20° 52′ 13.5″ oos en 712m hoog
Onderste Komseilande: 711m hoog
Rondemuiseiland: 28° 44′ 19.7″ suid en 20° 53′ 44.67″ oos, oos van Rameiland en Onderste Komseilande, noordoos van Elimeiland en 714m hoog
Sandkopeiland: wes van Keimoes en oos van Loxtonvale, 735m hoog
Skanskopeiland: by Keimoes, Sandkopeiland en Bokeiland, 723m hoog
Bokeiland: suid van Keimoes en Skanskopeiland, noordwes van Rooikopeiland, 748m hoog
Rooikopeiland: 28° 43′ 53.55″ suid en 20° 58′ 55.26″ oos, noord van Neilersdrif, suidoos van Bokeiland
Eilande tussen Keimoes en UpingtonWysig
Brakboseiland: 730m hoog
Melkboseiland: 28° 43′ 56.56″ suid en 21° 3′ 24.2″ oos
Rameiland: 28° 41′ 2.9″ suid en 21° 4′ 36.95″ oos
Agterste eiland: daar is ‘n hangbrug van 260 tree tussen Baklei- en Agterste eiland
Swartkopeiland: noordoos van Oranjevallei en noord van Louisvale, 782m hoog
Jooste-eiland: by Upington, 791m hoog
Olyvenhouteiland: by Upington, die langste dadelpalmlaning in die wêreld, aangeplant in 1935
Pokkieseiland: 28° 26′ 00″ suid en 21° 18′ 00″ oos, woongebied van Upington
Eilande stroomop van UpingtonWysig
Leibrandt-eiland: Prieskadrif gaan oor die eiland; op 10 Februarie 1920 het die admistrateur sir Nicolaas Frederic de Waal op versoek van die munisipaliteit van Prieska goedgekeur dat die dorpsgrense so gewysig kan word om die eiland in te sluit
Uitvaleiland: 30° 34′ 14.6″ suid en 25° 23′ 57.5″ oos, suidoos van Allemansdrift en 1194m hoog
Driekopseiland: 30° 38′ 2.79″ suid en 25° 28′ 39.6″ oos, oos van Norvalspont en onder die damwal van die Gariepdam; 1213m hoog
Burger, C.R.: ‘n Ondersoek na die oorsprong en betekenis van plek- en plaasname in die landdrosdistrik Namakwaland. Universiteit van Stellenbosch: Ongepubliseerde D. Phil.-verhandeling, 1986 (op internet)
van Jaarsveld, A.Z.A.: Mont tot Mond – Mont-aux-Sources tot Oranjemond. Noordstad: die skrywer, 2000. ISBN 0-620-25739-3
Ontsluit van "https://af.wikipedia.org/w/index.php?title=Eilande_in_die_Oranjerivier&oldid=1849464"
Last edited on 3 November 2018, at 14:16